
TEHNISKĀ SPECIFIKĀCIJA*

	[bookmark: _Hlk222472009]Nekustamo īpašumu apdrošināšana pret uguns un 
dabas stihiju radītiem postījumiem

	Pakalpojuma mērķis un gala rezultāts
	Mērķis ir apdrošināt PASŪTĪTĀJA īpašumā un valdījumā esošos nekustamos īpašumus saskaņā ar apdrošināmo objektu sarakstu (turpmāk – Apdrošināšanas objekti). 

	Pakalpojuma sniegšanas vieta/-as un nosacījumi (termiņš)
	1. Apdrošināšanas objekti:
1.1. Apdrošināšanas objekti ir žogi, vārti, torņi, masti, piestātnes, helikopteru laukumi, ēkas un būves ar to konstruktīvajiem elementiem, tajā skaitā:
1.1.1. Ēkas pamati, pagrabu konstrukcijas (arī ārpus ēkas robežām);
1.1.2. Ārsienas (ieskaitot ārējo apdari);
1.1.3. Iekšsienas (ieskaitot iekšējo apdari);
1.1.4. Ēkas siltinājums;
1.1.5. Starpstāvu pārsegumi;
1.1.6. Jumta konstrukcijas, jumts;
1.1.7. Ēkas ārējie logi (konstrukcijas un stiklojums bez vienlaidus virsmas kvadratūras ierobežojuma un iekļaujot stiklojuma dekorācijas);
1.1.8. Ārdurvis, balkoni, kāpnes, skursteņi;
1.1.9. Ēkas pamata ekspluatācijai funkcionāli nepieciešamas inženierkomunikāciju sistēmas: ūdensapgādes un kanalizācijas sistēmas, apkures sistēma, gāzes apgādes sistēma, elektroapgādes sistēma un elektroinstalācija (iepriekš minētās komunālo pakalpojumu komunikācijas sākot no pieslēguma maģistrālajam tīklam un par kuru ekspluatāciju un remontu ir atbildīgs PASŪTĪTĀJS);
1.1.10. Ventilācijas un gaisa kondicionēšanas sistēmas, kā arī ēku inženierkomunikāciju sistēmu iekārtas, kas piestiprinātas pie ēkas konstrukcijām, zibensnovedēji un citas ēkas konstrukcijas, ko nevar mainīt vai noņemt tā, lai nemainītos ēkas ārējais izskats, funkcionalitāte un netiktu bojāti ēkas konstruktīvie elementi.
2. Apdrošināšanas gadījumu regulēšana:
2.1. Pēc PASŪTĪTĀJA apdrošināšanas atlīdzības pieteikuma saņemšanas, APDROŠINĀTĀJAM ir jāinformē PASŪTĪTĀJU vai APDROŠINĀTĀJAM ir nepieciešama objekta apskate. 
2.2. Ja APDROŠINĀTĀJS nepiesaka apdrošinātā objekta apskati 3 (trīs) darba dienu laikā pēc PASŪTĪTĀJA iesnieguma par apdrošināšanas gadījumu saņemšanas dienas, un 3 (trīs) darba dienu laikā pēc apmeklējuma pieteikuma apstiprināšanas dienas neveic objekta apskati, kā arī nepaziņo par pamatotiem apskates aizkavēšanas iemesliem un ilgumu, PASŪTĪTĀJAM ir tiesības uzsākt nepieciešamos sakārtošanas un remonta darbus. 
2.3. Ja PASŪTĪTĀJA īpašumā konstatētie bojājumi ir bīstami cilvēku veselībai un dzīvībai, un ir nepieciešama to tūlītēja likvidācija, PASŪTĪTĀJAM ir tiesības uzsākt nepieciešamos pasākumus un darbus avārijas situācijas un turpmāku zaudējumu novēršanai, kā arī objekta drošības režīma nodrošināšanai, nesagaidot apdrošinātāja pieteikumu objekta apskatei.
2.4. APDROŠINĀTĀJS 10 (desmit) dienu laikā pēc apdrošināšanas atlīdzības pieteikuma saņemšanas, paziņo visu nepieciešamo dokumentu sarakstu, kas nepieciešams, lai pieņemtu lēmumu par apdrošināšanas atlīdzības izmaksu vai atteikumu izmaksāt apdrošināšanas atlīdzību.
2.5. APDROŠINĀTĀJS nodrošina vismaz vienu darbinieku, kura pienākums būs pieņemt informāciju par apdrošināšanas gadījumiem, kā arī sniegt PASŪTĪTĀJA pārstāvim visu nepieciešamo informāciju, kas saistīta ar apdrošināšanas gadījumiem. 
2.6. Lēmums par apdrošināšanas atlīdzības izmaksu vai atteikumu izmaksāt apdrošināšanas atlīdzību tiek pieņemts 5 (piecu) darba dienu laikā pēc apdrošināšanas līgumā paredzēto dokumentu saņemšanas.
2.7. Apdrošināšanas atlīdzība tiek izmaksāta 5 (piecu) darba dienu laikā pēc lēmuma par apdrošināšanas atlīdzības izmaksu pieņemšanas.
2.8. Netiek atlīdzināti zaudējumi, ja apdrošināšanas gadījums rodas sprāgstvielu, sprādzienbīstamu vielu un/vai munīcijas sprādziena/eksplozijas rezultātā.

	Izmantojamās metodes un resursi
	1. Apdrošinātie riski un pakalpojuma minimālās prasības[footnoteRef:1]. [1:  Minimālais risku un zaudējumu cēloņu uzskaitījums, kas nosaka gadījumus, kuros iestājas Apdrošinātāja pienākums izmaksāt apdrošināšanas atlīdzība.] 

Visu risku segums – jebkāds apdrošinātā īpašuma pēkšņs un fizisks bojājums vai zudums jebkādu cēloņu rezultātā, tai skaitā, bet neaprobežojoties tikai ar minētajiem:
1.1. Uguns risks: 
1.1.1. Ugunsgrēks – iepriekš neparedzēta un nekontrolējama degšana ar atklātu liesmu, kura izcēlusies no ugunij neparedzētas vai paredzētas vietas, tai turpinot patstāvīgi izplatīties tālāk. Atlīdzināms ir arī sodrēju, dūmu un uguns dzēšanas seku (t.sk. ugunsdzēsības līdzekļu – ūdens, putu) radītais kaitējums apdrošināšanas objektam, ja to cēlonis ir bijis ugunsgrēks;
1.1.2. Eksplozija – momentāna (eksplozīva) vielas vai maisījuma ķīmiska pārvērtība, kas rada paaugstinātu spiedienu (triecienvilni). Atlīdzināmi ir arī tvertnes (katla, cauruļvada u. tml.) eksplozijas rezultātā radušies bojājumi apdrošināšanas objektam. Ar “tvertnes eksploziju” saprot pēkšņu ārdošu spiediena spēka izpausmi, kad tvertnes sienas ir plīsušas tādā mērā, ka notiek pēkšņa spiediena izlīdzināšanās starp tvertnes iekšpusi un ārpusi;
1.1.3. Īssavienojuma, pārsprieguma vai tamlīdzīgu elektrisku parādību rezultātā radušies zaudējumi;
1.1.4. Vadāma lidaparāta, tā daļu vai lidaparāta pārvadājamās kravas uzkrišana apdrošināšanas objektam, kas izraisījis apdrošināšanas objekta aizdegšanos.
1.2. Dabas stihisko postu risks:
1.2.1. Zibens spēriens – tieša zibens (tajā skaitā lodveida) iedarbība uz apdrošināšanas objektu, kā rezultātā tam tiek nodarīts kaitējums, vai izceļas ugunsgrēks;
1.2.2. Vētra – gaisa masas plūsma, kuras vidējais ātrums ir ne mazāks par 17 (septiņpadsmit) metriem sekundē. Ja apdrošināšanas gadījuma vietā vēja ātrumu nav iespējams noteikt, tad uzskatāms, ka vētra ir bijusi, ja apdrošināšanas objekta apkārtnē gaisa masu pārvietošanās izraisījusi bojājumus arī labā stāvoklī uzturētām ēkām, tajā skaitā koku, zaru, mastu, stabu, būvju, konstrukciju un citu priekšmetu uzkrišana uz apdrošināšanas objekta;
1.2.3. Krusa – dažādas formas, lieluma un svara ledus gabalu nokrišņi, kas, nokrītot uz apdrošināšanas objekta, rada tam bojājumus;
1.2.4. Nepārtraukta snigšana – pēkšņa sniega slāņa palielināšanās vismaz par 10 cm diennakts laikā, kā rezultātā sniega vai kūstoša (slapja) un krītoša sniega vai ledus svars nodara bojājumus apdrošināšanas objektam;
1.2.5. Plūdi – noteiktas teritorijas applūšana ar ūdeni, kas pārgājis pāri ūdens tilpņu vai dabīgo ūdens baseinu robežām;
Papildus jāsedz stipru nokrišņu rezultātā izraisītu plūdu rezultātā nodarītie zaudējumi (t.sk. bet ne tikai gruntsūdeņu un notekūdeņu līmeņa celšanās dēļ vai pārplūstot ūdens savākšanas sistēmām, jumta notekcaurulēm). Par „stipriem nokrišņiem” uzskatāms stiprs lietus ar intensitāti 40 (četrdesmit) un vairāk milimetri 12 (divpadsmit) vai mazāk stundās;
1.2.6. Zemestrīce – dabiskas zemes garozas svārstības, kuru stiprums pēc Rihtera skalas ir vismaz 4 (četras) balles vai pēc starptautiskās starptautisko satricinājumu skalas MSK-64 ir vismaz 5 balles stipras un kas rada bojājumus apdrošināšanas objektam.
1.2.7. Koku (t.sk. zaru), mastu, stabu un citu konstrukciju uzkrišana apdrošināšanas objektam, radot tam bojājumus vai bojāeju, neatkarīgi no iemesla.
1.3. Citi riski:
1.3.1. Trešo personu prettiesiska rīcība – zādzība ar ielaušanos, laupīšana, vandālisms, tīša/netīša īpašuma iznīcināšana vai bojāšana, tai skaitā sienu dekoratīvā seguma apzīmēšana ar „Grafiti”.;
1.3.2. Mehānisko transportlīdzekļu un speciālās militārās tehnikas[footnoteRef:2] iedarbība – jebkura veida mehāniskā transportlīdzekļa vai speciālās militārās tehnikas ietriekšanās vai uzbraukšana apdrošinātajā objektā, kā arī mehāniskā transportlīdzekļa vai speciālās militārās tehnikas, iekraušanas vai izkraušanas mehānisma vai aprīkojuma tiešs trieciens apdrošināšanas objektam; [2: Bruņutehnika, inženiertehnika un cita speciāla pašgājēja tehnika ar iekšdedzes motoru, ja tā nav būvēta uz automobiļa bāzes un pēc konstrukcijas ir paredzēta izmantošanai mācību kaujās un kaujas apstākļos.] 

1.3.3. Applūšana – ūdens, šķidruma noplūde – jebkuras caurules ūdens vai kanalizācijas sistēmas avārija\, kuras rezultātā noplūstot šķidrumam vai tvaikam no ūdens apgādes, kanalizācijas, apkures, ugunsdzēšanas sistēmu cauruļvadiem vai ierīcēm, kā arī no citām ēkā izvietotām ierīcēm un cauruļvadiem, tai skaitā no kondicionēšanas sistēmām;
1.3.4. Stiklojuma, tajā skaitā vitrīnu apdrošināšana.

	Pakalpojuma izpildes kārtība
	1.  Īpašie apdrošināšanas nosacījumi:
1.1. Apdrošināšanas objekta pilnīgas bojāejas gadījumā tiek atlīdzināti atjaunošanas izdevumi, nepiemērojot zemapdrošināšanu.
1.2. Apdrošināšanas objekta daļēja bojājuma gadījumā tiek atlīdzināti izdevumi nepieciešamo remonta vai restaurācijas darbu apmērā, nepiemērojot zemapdrošināšanu.
1.3. Iestājoties apdrošināšanas gadījumam, netiek ņemts vērā apdrošinātā objekta nolietojums.
1.4. Tiek atlīdzināti arī darbinieku radītie zaudējumi. Regresa prasība par izmaksāto apdrošināšanas atlīdzību netiek vērsta pret PASŪTĪTĀJU un tā darbiniekiem, izņemot, ja darbinieki ir rīkojušies ar ļaunu nolūku.
1.5. Apdrošināšana ir spēkā arī apdrošināto objektu īrnieku, nomnieku, tiesisko lietotāju, būvnieku un to piesaistīto apakšuzņēmēju un citu apdrošināmajā objektā strādājošo un to izmantojošo personu, kas nav PASŪTĪTĀJS, darbības vai bezdarbības, vieglas un rupjas neuzmanības gadījumos.
1.6. Tiek atlīdzināti zaudējumi, kas radušies būvdarbu, remonta, apkopes, montāžas, u.tml. darbu rezultātā, kuru veikšanai saskaņā ar spēkā esošajiem normatīvajiem aktiem nav nepieciešama būvatļauja. 
1.7. Apdrošināšanas objektam pēc apdrošināšanas atlīdzības izmaksas apdrošinājuma summa netiek samazināta, izņemot apdrošināšanas objekta pilnīgas bojāejas gadījumus.
1.8. Paša risks tiek noteikts 140,00 EUR (simtu četrdesmit euro un 00 centi) par katru apdrošināšanas gadījumu katrā objektā.
Paša risks stikliem – ne lielāks par 70,00 EUR (septiņdesmit euro un 00 centi).
Norādītais paša risks attiecas uz visiem objektiem vienlaicīgi un tiek piemērots tikai vienu reizi apdrošināšanas gadījumā, ja apdrošināšanas gadījums objektos iestājies viena un tā paša cēloņa rezultātā.  
1.9. Pretendentam ir jānodrošina apdrošināšanas segums, neizvirzot papildus prasības attiecībā uz apdrošināšanas objektu ugunsdrošību, un apsardzi papildus jau esošajām ugunsdrošības, apsardzes u.tml. sistēmām.
1.10. Katra apdrošināšanas objekta minimālā apdrošinājuma summa norādīta Finanšu piedāvājuma veidlapā.
1.11. PASŪTĪTĀJAM ir tiesības izvēlēties, vai apdrošināšanas atlīdzība par apdrošinātā objekta bojājumiem vai bojāeju ir atlīdzība naudas izteiksmē vai pakalpojumu kopums objekta atjaunošanai.
1.12. Ja atlīdzība naudas izteiksmē tiek izmantota bojātā/ bojāgājušā nekustamā īpašuma objekta atjaunošanai, atlīdzība tiek noteikta kā apdrošinātā objekta atjaunošanas tāmes ekvivalents naudas izteiksmē, iekļaujot visus nodokļus, no kura tiek ieturēts apdrošināšanas polisē norādītais pašrisks.

	Citas specifiskas prasības un pielikumi
	1. Apdrošināšanas segums attiecas uz visiem PASŪTĪTĀJA norādītajiem objektiem 24 (divdesmit četras) stundas diennaktī visā polises darbības periodā.
2. Objektu skaits var tikt mainīts, no saraksta izņemot vai tajā iekļaujot papildu objektus.

IZRAKSTS PAREIZS
Centra Juridiskā un iepirkumu nodrošinājuma departamenta
Infrastruktūras līgumu un iepirkumu nodaļas eksperte
M.Šlanka (personīgais paraksts)
Liepājā, 13.05.2026.

